Zhantas/Cleaned-Uzbek_Wikipedia huggingface dataset:
Habash al-Hasib al-Marvaziy

Ahmad ibn Abdulloh Habash Hasib Marvaziy (766-869) shimoli-sharqiy Eronlik astronom, geograf va matematik bo'lgan. U Xurosonning Merv shahridan trigonometrik kattaliklar: sinus, kosinus, tangens va kotangentsni tushuntirgan birinchi olim hisoblanadi.

U Bagʻdodda yashaydi va yuz yoshdan oshib 869-yilda vafot etadi. U Abbosiy xaliflardan boʻlgan al-Maʼmun va al-Mu'tasimlarning boshchiligida ish olib borgan.

 Ishlari 
U 825-yildan 835-yilgacha kuzatuvlar olib boradi va uchta astronomik jadvalni tuzadi. Birinchisi hamon Hind uslubida, ikkinchisi, "tekshirilgan" deb atalgan jadval, eng muhim hisoblanib, ular "Maʼmuniy" yoki "Arab" jadvallariga oʻxshab ketadi va al-Maʼmun astronomlarining umumiy asari boʻlishi ham mumkin. Uchinchisi esa kichikroq boʻlib Shoh jadvallari deb ataladi.

829-yildagi quyosh tutilishi holida Habash birinchi bor balandlik orqali(bu holda quyoshning balandligi) vaqtni aniqlash usulini koʻrsatib beradi. Bu usul keyinchalik Musulmonlar astronomlar tomonidan keng qabul qilinadi.

830-yilda u "soya" tushunchasini, zamonaviy koʻrinishida hozirgi trigonometriyadagi tangensga mos keluvchi tushunchani kiritadi. Bundan tashqari u shunday "soyalar"ning ilk jadvalini tuzib chiqadi. Bundan tashqari u kotangens tushunchasini ham kiritadi va uning jadvalini tuzadi.Jacques Sesiano, "Islamic mathematics", p. 157, in 

 Jismlar va masoflar kitobi 
Al-Hasib Bagʻdoddagi Al-Shammisiyya rasadxonasida koʻplab izlanishlar olib boradi va bir nechta geografik raqamlar va astronomik qiymatlarni hisoblashga erishadi. U natijalarni oʻzining Jismlar va masofalar kitobida yigʻadi. Ulardan baʼzilari quyida keltirilgan. 

 Yer

 Yer aylanasi uzunligi: 32,444 km
 Yer diametri: 10323.201 km
 Yer radius: 5161.609 km

 Oy

 Oy diametri: 3036.5 km
 Oy aylanasi uzunligi: 9538.622 km
 Oyning eng uzoq nuqtasi diametri: 662,406.338 km
 Oyning eng uzoq nuqtasi aylana uzunligi: 2,081,848.873 km

 Quyosh

 Quyosh diametri: 56,777.6966 km
 Quyosh aylanasi uzunligi: 178,444.189 km
 Quyosh orbitasi diametri: 12,491,093.2 km
 Quyosh orbitasi aylana uzunligi: 39,256,038 km
 Quyosh orbitasi orqali bir daraja:108,952.67 km
 Quyosh orbitasi orqali bir daqiqa:1817.405 km 

 

 (PDF version)

 

 Handbuch der Geschichte : aus den Handschriften der k.k. Hofbibliothek zu Wien, der herzoglichen Bibliothek zu Gotha und der Universitäts-Bibliothek zu Leyden (1850), ed.: Ferdinand Wüstenfeld
 An extract from Ibn Kutaiba's 'Adab al-Kâtib; or, The writer's guide (1877), ed.: William Oliver Sproull
 Ibn Kutaiba's Adab-al-kâtib. Nach mehreren Handschriften hrsg. von Max Grünert (1900), ed.: Max Grünert
 Liber poesis et poetarum (1904), ed.: Michael Jan de Goeje
Turkum:766-yilda tugʻilganlar
Turkum:874-yilda vafot etganlar
Turkum:Oʻrta asr musulmon astronomlari
Turkum:Qibla yoʻnalishi ustida ishlaga
Bangladesh — Qozogʻiston munosabatlari

Bangladesh — Qozogʻiston munosabatlari — Bangladesh va Qozogʻiston oʻrtasidagi ikki tomonlama munosabatlar. Ikkala davlat ham BMTga aʼzo. Bangladesh Prezidenti Iajuddin Ahmedning taʼkidlashicha, ikki mamlakat samimiy diplomatik munosabatlarga ega va uni yanada mustahkamlashga harakat qilmoqdalar. Ikki mamlakat ham Islom konferensiyasi tashkiloti aʼzo. Hech qaysi mamlakatda doimiy elchixona mavjud emas. 2009-yilda Qozogʻiston Dakada konsullik ochish niyatida ekanligini eʼlon qilgan.
 Yuqori darajadagi tashriflar 
Bangladeshning sobiq tashqi ishlar vaziri Dipu Moni 2012-yilda Nur-Sultonga tashrif buyurgan.
 Iqtisodiy hamkorlik 
Bangladesh ham, Qozogʻiston ham oʻzaro tovar ayirboshlashni kengaytirishga intilmoqda va bu borada turli choralarni koʻrmoqda. Bangladesh mahsulotlari, jumladan jut mahsulotlari, choy, dori-darmon va tikuvchilik mahsulotlari Qozogʻiston bozorida yuqori salohiyatga ega mahsulotlar hisoblanadi. 2008-yilda ikki mamlakat oʻrtasida iqtisodiy faoliyatni oshirish uchun qoʻshma iqtisodiy komissiya tuzilgan. 2012-yilda Bangladeshga Qozogʻiston bozoriga bojsiz kirish huquqi berildi. 2013-yilda Bangladeshning sobiq tijorat kotibi Mahbub Ahmed boshchiligidagi yuqori darajadagi ishbilarmonlar delegatsiyasi Qozogʻistonga tashrif buyurib, oʻzaro tovar ayirboshlash hajmini oshirish yoʻllarini oʻrganib chiqdilar.

 

Turkum:Qozogʻistonning ikki tomonlama aloqalari
Turkum:Bangladeshning ikki tomonlama aloqalari
Macaulay Culkin

Macaulay Culkin (1980-yil 26-avgustda tugʻilgan) amerikalik aktyor, musiqachi va podkasterdir. U 1990-yillarning eng muvaffaqiyatli bolalar aktyorlaridan biri sifatida eʼtirof etilib, VH1 telekanalining „100 ta eng buyuk bola-yulduzlar“ hamda E! telekanalining „50 ta eng yaxshi bola yulduzlar“ roʻyxatiga kiritildi.

Culkin Uyda yolgʻiz franshizasining ilk ikkita filmida Kevin McCallister rolini jonlantirgan bola aktyor sifatida mashhur boʻlib, u bu filmdagi roli ortidan Oltin globusning „Eng yaxshi aktyor — Musiqiy yoki komediya janridagi kinofilm“ nominatsiyasida nomzod boʻlgan. Shuningdek, u My Girl (1991), The Good Son (1993), The Nutcracker (1993), Getting Even with Dad (1994), The Pagemaster (1994) va Richie Rich (1994) filmlarida suratga tushgan boʻlib, MTV Movie Awards va Young Artist Awards mukofotlariga nomzod ham boʻlgan. Culkin 1994-yilda aktyor sifatidagi karyerasidan nomaʼlum muddatga tanaffusga chiqdi hamda 2003-yilda Will & Grace telekoʻrsatuvida mehmon sifatida qatnashib, Party Monster (2003) filmidagi roli bilan qaytdi. U 2006-yilda chop etilgan Junior nomli avtobiografik kitobini yozdi.

2013-yilda Culkin the Pizza Underground rock-guruhiga asos soldi; 2016-yilda Culkin Pizza Underground guruhi boʻlinib ketayotganini va ularning keyingi albomi soʻnggisi boʻlishini aytdi. Hozirda u Bunny Ears nomli satirik pop-madaniyat mavzularni oʻz ichiga olgan web-sayt va podkastining noshiri hamda bosh ijrochi direktori (BID) dir.

 Filmografiyasi 
 Film 
 Yil Nomi Roli Izohlar 1988 Rocket Gibraltar Cy Blue Black1989 See You in the Morning Billy Livingstone Uncle Buck Miles Russell1990 Jacob's Ladder Gabe Singer Uyda yolgʻiz Kevin McCallister1991 Only the Lonely Billy Muldoon My Girl Thomas J. Sennett 1992 Uyda yolgʻiz 2 Kevin McCallister1993 The Good Son Henry Evans The Nutcracker The Nutcracker Prince1994 Getting Even with Dad Timmy Gleason The Pagemaster Richard Tyler Richie Rich Richard „Richie“ Rich Jr. 2003 Party Monster Michael Alig 2004 Saved! Roland Stockard 2007 Sex and Breakfast James Fitz 2011 The Wrong Ferarri Himself 2015 Adam Green's Aladdin Ralph 2019 Changeland Ian

 Televideniya 
 Yil Nomi Roli Izohlar 1985 The Midnight Hour Halloween Kid TV film 1988 The Equalizer Paul Gephardt Epizod: „Something Green“1991 Wish Kid Nicholas McClary Ovoz bergan; 13 ta epizod Saturday Night Live Oʻzi Epizod: Macaulay Culkin/Tin Machine 1994 Frasier Elliot Ovoz bergan; Epizod: Seat of Power 2003 Will & Grace Jason „JT“ Towne Epizod: May Divorce Be with You 2004 Foster Hall Clark Hall Uchuvchi 2005-2010 Robot Chicken Bastian BuxKevin McCallisterBillyKid Ovoz bergan; 5 ta epizod 2009 Kings Andrew Cross 5 ta epizod 2015-2016 The Jim Gaffigan Show Oʻzi 8 ta epizod 2019 Dollface Dan Hackett Epizod: History Buff2020The Eric Andre ShowOʻziEpizod: You Got Served 2021 American Horror Story: Double Feature Kelasi mavsum

 

 

 

Turkum:1980-yilda tugʻilganlar
Turkum:Amerikalik erkak aktyorlar
Turkum:Musiqachilar
Turkum:Amerikalik erkak televideniye aktyorlari
Turkum:Amerikalik erkak ovoz aktyorlari
Turkum:Yashayotgan insonlar
Turkum:Amerikalik erkak bola aktyorlar
Xitoy — Qozogʻiston munosabatlari

Xitoy — Qozogʻiston munosabatlari — Xitoy va Qozogʻiston oʻrtasidagi ikki tomonlama munosabatlar. 1992-yilda diplomatik munosabatlar oʻrnatilgandan buyon ikkala davlat oʻrtasida doʻstona va barqaror siyosiy, madaniy va iqtisodiy aloqalar rivojlanib bormoqda. Xitoy Kommunistik partiyasi va Qozogʻistonning „Nur Otan“ jamoasi yaxshi aloqalarga ega. Xitoy ikki tomon oʻrtasidagi almashinuvni qadrlashini va aloqalar va hamkorlikni yanada mustahkamlashga umid qilishini aytdi.

Sovet Ittifoqi qulagani va Qozogʻiston mustaqillikka erishgandan soʻng, Xitoy va Qozogʻiston bir qator chegara kelishuvlari, iqtisodiy hamkorlik va strategik sheriklik munosabatlari bilan yaqinlashish va aloqalarni mustahkamlash jarayonini davom ettirishdi. Biroq soʻnggi yillarda Xitoy millatchiligi bilan bogʻliq bir nechta voqealar ikki davlat rivojlanish jarayoniga toʻsqinlik qilmoqda.

Xitoyning Nur-Sultonda, Qozogʻistonning Pekindagi elchixonasi mavjud.
 Tarix 
Tarixchilarning taʼkidlashicha, Xitoy Qozogʻiston bilan miloddan avvalgi II asrdayoq aloqada boʻlgan. Tarixda Qozogʻiston hududi Gʻarb va Xitoy oʻrtasidagi foydali yer hisoblangan.

 

Turkum:Qozogʻistonning ikki tomonlama aloqalari
Qozogʻiston
Hindiston — Qozogʻiston munosabatlari

Hindiston — Qozogʻiston munosabatlari  — Hindiston va Qozogʻiston oʻrtasidagi ikki tomonlama munosabatlar. Ikkala davlat ham BMTga aʼzo. Ikki davlat oʻrtasidagi oʻzaro aloqalar 1990-yillarda passiv boʻlgan boʻlsa-da, hozirgi kunda yuqori ahamiyat kasb etadi. Ikkala davlat ham Markaziy Osiyo mintaqasida keng tijorat va strategik sheriklikni rivojlantirishga intilmoqda.
 Tarixi 
Hindiston Sovuq urushi yillarida Sovet ittifoqi bilan yaqin aloqada boʻlganiga qaramay, Qozogʻistonni Sovet ittifoqidan mustaqilligini tan oldi. Soʻnggi yillarda Hindiston sobiq ittifoq respublikalarining ikkinchi yirik davlati boʻlgan va Markaziy Osiyoda katta neft, tabiiy gaz va mineral zahiralariga ega boʻlgan katta hududni egallagan Qozogʻiston bilan tijorat va strategik aloqalarini oshirishga intilmoqda. Xitoy Xalq Respublikasining iqtisodiy va strategik taʼsirining oʻsishidan tashvishga tushgan Hindiston aloqalarni kengaytirishga yanada intilgan. 2002-yilda Nursulton Nazarboyev Hindistonga rasmiy tashrif buyurdi va oʻsha yili Hindiston Bosh vaziri Atal Bihari Vajpayi Qozogʻistonning sobiq poytaxti Olmaota shahrida boʻlib oʻtgan Osiyoda oʻzaro hamkorlik va ishonch choralari boʻyicha konferensiya sammitida qatnashdi.
 Ikki tomonlama munosabatlarni rivojlantirish 
2003-yil holatiga koʻra, Hindiston-Qozogʻiston savdosi 78 million dollarni tashkil etadi. Savdo-sotiqni rivojlantirish uchun har ikki davlat ham Hindiston-Qozogʻiston qoʻshma ishbilarmonlar kengashini tuzganlar. Garchi Hindiston Qurmanggazi neft konida kapitalni qoʻlga kirita olmagan boʻlsa-da, Hindistonning Neft va tabiiy gaz korporatsiyasi Satpayev konidagi ulushni sotib olishga tayyorligini bildirgan.
 Savdo balansi 
 Savdo qiymati2010-112011-122012-132013-142014-15Umumiy savdo$130,590,000$436,250,000$426,220,000$917,840,000$952,260,000Hindistondan Qozogʻistonga eksport$172,160,000$244,390,000$286,230,000$261,510,000$250,590,000Qozogʻistondan Hindistonga import$138,420,000$191,860,000$139,990,000$656,330,000$701,570,000 Savdo va sanoat vazirligi, Hindiston, 08.07.2015

Qozogʻistonga Hindiston tomonidan eksport qilinadigan asosiy mahsulotlarga farmatsevtika, tibbiy mahsulotlar, choy, telefon apparatlari, xom tamaki va qurilish texnikasi kiradi. Qozogʻistondan Hindiston tomoniga olib kiriladigan asosiy eksportga quyidagilar kiradi: neft moylari, bitumli minerallardan olinadigan yogʻlar, radioaktiv kimyoviy elementlar, asbest va titan.

Qozogʻiston Hindistonga eng yirik uran yetkazib beruvchi davlat hisoblanadi. Qozogʻiston 2015-19-yillarda Hindistonga 5000 tonna uran yetkazib bergan.

 

Turkum:Qozogʻistonning ikki tomonlama aloqalari
Turkum:Hindistonning ikki tomonlama aloqalari
Indoneziya — Qozogʻiston munosabatlari

Indoneziya — Qozogʻiston munosabatlari — Indoneziya va Qozogʻiston oʻrtasidagi ikki tomonlama munosabatlar. Ikka davlat oʻrtasidagi diplomatik munosabatlar rasman 1993-yilda oʻrnatilgan. Indoneziya va Qozogʻiston baʼzi oʻxshashliklarga ega: ikkala mamlakat ham tabiiy boyliklarga ega, aholisi asosan musulmonlar, uygʻun xilma-xillikni va inson huquqlari va demokratiyaga sodiqligini taʼminlaydi. Ikki mamlakat qishloq xoʻjaligi, sanoat, farmasevtika, neft, transport infratuzilmasi va mashinasozlik ishlab chiqarish kabi bir qator iqtisodiy sohalarda hamkorlikni oshirishga kelishib olganlar. Indoneziyaning Nur-Sultonda, Qozogʻistonning Jakartada elchixonasi bor. Ikkala davlat ham BMT, Islom konferensiyasi tashkilotiga toʻlaqonli aʼzo hisoblanadi.
 Tarix 
Oʻzaro munosabatlar 1991-yil 16-dekabrda Indoneziyaning Qozogʻiston Respublikasi mustaqilligini eʼlon qilganligini tan olishidan boshlangan. 1993-yil 2-iyunda Indoneziya va Qozogʻiston rasmiy ravishda diplomatik aloqalarni oʻrnatganlar. Biroq 2010-yil 29-dekabrdagina Indoneziya Ostona shahrida oʻz elchixonasini ochdi. 2012-yil 13-aprelda Jakartada Qozogʻiston elchixonasi ochildi.
 Qiyosiy tavsif 
 Nomi Indoneziya Qozogʻiston Rasmiy nomi Indoneziya Respublikasi Turkmaniston Respublikasi Gerbi 130px 130px Bayrogʻi Hududi 1,904,569 km² (340,509 sq mi) 2,724,900 km² (189,660 sq mi) Aholisi 261,115,456 18,311,700 Aholi zichligi 138/km² (633/sq mi) 7/km2 (27.2/sq mi) Poytaxti Jakarta Nur-Sulton Eng katta metropolitan hududi Jakarta (10,075,310) Olmaota (1,797,431) Boshqaruv shakli Unitar Prezidentlik Respublikasi Unitar Prezidentlik Respublikasi Hozirgi rahbar Joko Widodo Qosim-Joʻmart ToqayevRasmiy tillari Indonez Qozoq YaIM $1.074 trillionhttp://statisticstimes.com/economy/countries-by-projected-gdp.php $218.764 milliard

 

Turkum:Qozogʻistonning ikki tomonlama aloqalari
Turkum:Indoneziyaning ikki tomonlama aloqalari
Eron — Qozogʻiston munosabatlari

Eron — Qozogʻiston munosabatlari — Eron va Qozogʻiston oʻrtasidagi ikki tomonlama munosabatlar. Ikkala davlat ham BMTga aʼzo. Qozogʻiston maʼlumotlariga koʻra, ikki mamlakat oʻrtasidagi diplomatik munosabatlar 1992-yil 29-yanvarda boshlangan. 
 Tarix 
Sovet Ittifoqi qulaganidan keyin ayniqsa dolzarb boʻlib qolgan Kaspiy dengizini ajratish masalasi ikki tomonlama munosabatlarning kun tartibidagi eng muhim masalalardan biridir. 
 Iqtisodiy hamkorlik 
Qozogʻiston Tashqi ishlar vazirligi maʼlumotlariga koʻra, 2014-yilda mamlakatlar oʻrtasidagi tovar ayirboshlash hajmi 987,1 million AQSh dollaridan oshgan. Iqtisodiy hamkorlik asosan sanoat va transport sohasida amalga oshiriladi.

Mamlakatlar oʻrtasidagi hamkorlikning eng yirik loyihalaridan biri Qozogʻiston-Turkmaniston-Eron temir yoʻli loyihasidir. 

Amerika sanksiyalari, xususan, tovarlarni eksport qilish va import qilish sohasidagi faoliyatni chekladi, Osiyo mamlakatlari oʻrtasidagi savdo aloqalarining rivojlanishiga salbiy taʼsir koʻrsatdi.
 Elchixona 
1993-yildan beri Tehronda Qozogʻistonning elchixonasi mavjud. 2007-yildan beri Guliston viloyatining maʼmuriy markazi boʻlgan Gorganda ham bosh konsullik mavjud boʻlib, u yerda Eronlik qozoqlarning katta qismi yashaydi. 

Eronning Qozogʻistondagi elchixonasi Ostona shahrida ochilgan, Oqtov va Olmaotada Bosh konsulliklar mavjud.
 Qozogʻistonning Erondagi elchilari 

 Eronning Qozogʻistondagi elchilari 

 

Turkum:Qozogʻistonning ikki tomonlama aloqalari
Qozogʻiston
Saroy javohiri

Dae Jang Geum (Dae Jang-geum) — 2003-yil 15-sentabrdan 2004-yil 23-martgacha MBCda namoyish etilgan Janubiy Koreyaning tarixiy drama teleserialidir.

 

 
 
 

Turkum:Janubiy Koreya teleseriallari
Turkum:Munhwa Broadcasting Corporation das
Turkum:Koreys tilidagi televizion shoular
Turkum:2000-yillar teleseriallari
Boys Over Flowers

Boys Over Flowers (Kkotboda namja, tarjimasi — „Gullar ustidagi oʻgʻlonlar“) — Janubiy Koreya teleseriali boʻlib, 2009-yil 5-yanvardan 31-martgacha KBS2 telekanalida efirga uzatilgan. Serial jami 25 ta qismdan iborat. Serialda bosh rollarni Ku Hye-sun, Lee Min-ho, Kim Hyun-joong, Kim Bum, Kim Joon va Kim So-yeon jonlantirishgan.

 

 
 
 

 

Turkum:Janubiy Koreya teleseriallari
Turkum:Korean Broadcasting System das
Turkum:Koreys tilidagi televizion shoular
Turkum:2000-yillar teleseriallari
Descendants of the Sun

Descendants of the Sun (Taeyangui huye) — Song Joong-ki, Song Hye-kyo, Jin Goo va Kim Ji-wonlar ishtirokidagi Janubiy Koreyaning 2016-yildagi teleserialidir. KBS2da 2016-yil 24-fevraldan 14-aprelgacha 16 qism uchun efirga uzatilgan.

 

 
 
 

Turkum:Janubiy Koreya teleseriallari
Turkum:Korean Broadcasting System das
Turkum:Koreys tilidagi televizion shoular
Turkum:2010-yillar teleseriallari
Vorislar (serial)

The Heirs (Wang-gwaneul Sseuryeoneun Ja, Geu Mugereul Gyeondyeora – Sangsokjadeul) — Lee Min-ho, Park Shin-hye va Kim Woo-bin ishtirok etgan Janubiy Koreyaning teleserialidir. SBSda 2013-yil 9-oktabrdan 12-dekabrgacha efirga uzatilgan.

 

 
 
 

Turkum:Janubiy Koreya teleseriallari
Turkum:Seoul Broadcasting System das
Turkum:Koreys tilidagi televizion shoular
Turkum:2010-yillar teleseriallari
The Potato Eaters

The Potato Eaters — niderlandiyalik rassom Vincent van Gogh qalamiga mansub surat boʻlib, 1885-yil aprelda Niderlandiyaning Nuenen shahrida chizilgan. Ushbu surat hozirga kelib, Amsterdamdagi Van Gogh muzeyida saqlanmoqda. Suratning asl eskizi Otterlo shahridagi Kröller-Müller muzeyida saqlanayotgan boʻlib, bu surat New Yorkdagi Zamonaviy sanʼat muzeyi, shu jumladan kolleksiyalardagi suratlarning litografiyasini yaratdi. Surat Van Goghning durdonalaridan biri sanaladi.
 Versiyalari 

 

 
 
 

 

 The Potato Eaters (1885), Van Gogh muzeyi, Amsterdam 

Turkum:Van Gogh kartinalari
Abboz Dabilov

Abboz Dabilov (1898, Rossiya imperiyasi, Amudaryo otdeli, Qoraoy qishlogʻi — 1970, OʻzSSR, SSSR) — qoraqalpoq shoiri va dostonchisi. Oʻzbekiston xalq artisi (1957).

Abboz Dabilovning otasi Dabil erta vafot etib, onasi bilan birga qoladi. Abboz shoirga "Qoraqalpogʻiston xalq shoiri", "Oʻzbekiston xalq jirchisi" unvonlari berildi. A. Dabilov "Bahodir" dostoni uchun Berdaq nomidagi Qoraqalpogʻiston davlat mukofoti laureati boʻldi. U eng dastlab tugʻishgan akasi Hamzadan qissa oʻqishni oʻrgandi. Shoirning «Qoʻshiqlar» (1940), «Jeńisler yoshı» (1942), «Alǵa» (1959), «Qosıqlar» (1962),«Júrekke jaqın adamlar» (1965), «Arnawlar» (1966), «Bilimlen» (1968), «Temir yol» (1973), «Námárt jigit nege dárkar» (1976) va boshqa poezik toʻplamlari bosilib chiqdi. Shoirning "Bahodir" dostoni ikki marotaba 1950, 1957-yillari, uning toʻliq nusxasi esa rus tilida 1989-yili bosilib chiqdi. Ulardan tashqari, shoirning uch toʻplami (1, 2, 3 tomksri) 1958, 1967, 1972-yillari bosildi. A. Dabilov "Mehnatda botirligi" va "Miynette ayriqchaligi uchun" ordeni va medallari bilan Oʻzbekiston va Qoraqalpogʻiston Joqorgʻi kenʼesi va Prezidiumining hurmat yorliqlari bilan taqdirlandi.

Abbaz Dabilov|thumb|left

 

 
 
 

Turkum:1898-yilda tugʻilganlar
Turkum:1970-yilda vafot etganlar
Turkum:O‘zbekiston SSR xalq artistlari
Isroil — Qozogʻiston munosabatlari

Isroil — Qozogʻiston munosabatlari — Isroil va Qozogʻiston oʻrtasidagi ikki tomonlama munosabatlar. Ikkala davlat ham BMTga aʼzo. Ikki davlat oʻrtasida oʻzaro munosabatlar 1992-yil 10-aprelda oʻrnatilgan. Isroilning Qozogʻistondagi elchixonasi 1992-yil avgustda, Qozogʻistonning Isroildagi elchixonasi 1996-yil may oyida ochilgan. Isroil elchixonasi Nur-Sultonda, Qozogʻiston Respublikasi elchixonasi esa Tel-Avivda joylashgan.
 Tarix 
2004-yilda Qozogʻiston Bosh vaziri Danial Axmetov Isroilning Oʻzbekistondagi elchisi bilan uchrashib, mamlakatlar oʻrtasidagi ijtimoiy va iqtisodiy aloqalar va Isroil elchixonasini Ostonaga koʻchirishni muhokama qildi.

2009-yil aprel oyida Qozogʻiston Milliy xavfsizlik qoʻmitasi Mudofaa vazirligini Isroil fabrikalarida ishlab chiqarilgan nuqsonli artilleriya moslamalarini ataylab sotib olishda aybladi. Ushbu munosabat bilan Qozogʻiston Respublikasi Mudofaa vazirining oʻrinbosari hibsga olingan.

2009-yil iyun oyida Isroil prezidenti Shimon Peres Qozogʻistonga tashrif buyurdi. Bungacha u Isroil Tashqi ishlar vaziri sifatida ushbu mamlakatga bir necha bor tashrif buyurgan edi .

Baʼzi isroillik siyosatshunoslarning fikricha, Isroilning Markaziy Osiyo mamlakatlari, shu jumladan Qozogʻiston bilan hamkorligi mamlakatning Yangi Buyuk Oʻyinda ishtirok etishi va Markaziy Osiyoning strategik tabiiy boyliklarini nazorat qilishni istashi bilan bogʻliq.

2011-yilda Isroil va Qozogʻiston oʻrtasidagi savdo hajmi 1,544 milliard AQSh dollarini tashkil etdi .
 Qozogʻistondagi yahudiylar jamoasi 
Qozogʻistonning yahudiy aholisi Iosif Stalin davrida sezilarli darajada koʻpaygan. Shuningdek, Ikkinchi jahon urushi davrida 8,5 mingdan ortiq yahudiylar Qozogʻistonga qochib kelishgan . 1989-yildan beri 10 mingga yaqin yahudiylar Qozogʻistondan Isroilga koʻchib ketishgan. Bugungi kunda 3,3 ming yahudiy istiqomat qiladi.

 

Turkum:Qozogʻistonning ikki tomonlama aloqalari
Turkum:Isroilning ikki tomonlama aloqalari
Oq tuynuk

Oq tuynuk – bu qora tuynukning mutloq teskarisi. Qora tuynuk ixcham massiv jismdir. U oʻziga barcha narsalarni tortuvchi boʻladi. Tortgan jism undan qutulib chiqa olmaydi, bu yorugʻlikka ham taalluqli. Oq tuynuk buning qarama qarshisidir. Yaʼni, Oq tuynuk barcha jismlarni oʻzidan itaruvchidir. Uning ichiga kirish hozirgi fizik nazariyalarga koʻra yorugʻlik tezligidan katta tezlikda harakatlanish lozim (c≈300 000 km/soniya), Oq tuynukka kelayotgan yorugʻlik itaruvchi kuch taʼsirida tezligi sekinlashadi. Optika qonunlariga koʻra u sinib, ortga qayta sochuvchi boʻlib qaytadi. Bir toʻgʻri chiziq boʻylab kelgan nur, ortiga turli tomonga sochilib qaytadi. Bu jarayon tuynukni oʻta yorqin qilishiga asos boʻladi.

Oq tuynuk haqida faqat nazariyalar mavjud boʻlib, hozirga qadar biron teleskop yordamida kuzatilmadi. Uning payda boʻlishi qora tuynukning zavoli degan qarashlar ham mavjud. Yana boshqa nazariyalarda qora tuynukka kirgan jism oq tuynukda chiqib ketadi, yaʼni zamon va makon bukilishi sodir boʻlib, makonlar aro sayohat, ixtiyoriy zamonda boʻlish mumkinligini taʼkidlaydi. Bir soʻz bilan aytganda oq va qora tuynuk birgalikda vaqt mashinasi, telepatsiya qurilmasidir. Oq tuynuk haqida koʻproq nazariyalar taklif qilgan olim Stiven Hoking „Qiyin savollarga oddiy javoblar“ kitobida quyidagi jumlalarni qayd qiladi: „…Yana shunday xayol qilish mumkinki, bir joyda qora tuynukka sakrab shoʻngʻib, boshqa joydan, oq tuynukdan qaytib chiqish mumkin boʻlishi ham ehtimlodan holi emas.“ Stiven Hoking. Qiyin savollarga oddiy javoblar

 Qoʻshimcha 
 Kitoblar 

 Qora tuynuklar va vaqt burilishlari – Kip Thorne
 Haqiqat sari yoʻl: Olam qonunlari boʻyicha toʻliq qoʻllanma – Roger Penrose
 Umumiy nisbiylik – Robert M. Wald
 Qora tuynuk urushi – Leonard Susskind

 Maqolalar 

 Oq tuynuklar: Qora tuynuklarning qochqin egizaklari – Michael Finkel

 "Vaqt simmetrik oq tuynuklar – Hal Haggard va Carlo Rovelli

 Qora tuynuklarning axborot paradoksi va oq tuynuklar -- Stiven Hawking

 

Turkum:Astronomik obyektlar
Qozogʻiston — Qirgʻiziston munosabatlari

Qozogʻiston — Qirgʻiziston munosabatlari — Qozogʻiston va Qirgʻiziston oʻrtasidagi ikki tomonlama munosabatlar. Chegaradosh mamlakatlar oʻrtasidagi ikki tomonlama aloqalar juda kuchli va qirgʻiz va qozoq tili, madaniyati va dini jihatidan juda yaqin. Qirgʻiziston-Qozogʻiston munosabatlari har doim juda yuqori darajada boʻlgan va ikki mamlakatning iqtisodiy va boshqa rasmiy aloqalari har ikki xalqning umumiy xohishidan kelib chiqqan holda har ikki xalq tomonidan yuqori baholanadi.
 Tarix 
thumb|left|130px|Qozogʻiston SSRning bayrogʻi.
thumb|left|130px|Qirgʻiziston SSRning bayrogʻi.
Har ikki mamlakat ham Sovet Ittifoqi tarkibidagi davlat boʻlgan. 

Iosif Stalin davrida 1930-yildan 1944-yilgacha kurdlar, qalmoqlar, chechenlar, ingushlar yoki balkarlar kabi bir qator etnik guruhlar Qozogʻistonga yoki Qirgʻizistonga joʻnatilgan, koʻchmanchi qozoqlar keyinchalik Qozogʻistondan deportatsiya qilingan. 

1980-yillarga kelib Mixail Gorbachyovning qayta qurish davrida ikki xalq orasida millatchilik avj ola boshladi. 

1991-yil mart oyida Qozogʻiston va Qirgʻiziston Ittifoqni suveren davlatlarning yangilangan federatsiyasi sifatida saqlab qolish maqsadida oʻtkazilgan referendumda ishtirok etishdi. 1991-yil avgust oyida Moskvada sodir boʻlgan muvaffaqiyatsiz toʻntarish paytida Asqar Akayev va Nursulton Nazarboyev kommunistlar tarafdorlarini qoralashganlar. Muvafaqqiyatsiz toʻntarishdan koʻp oʻtmay ikki davlat oʻz mustaqilligini eʼlon qilgan. Ikki mamlakat oʻrtasidagi munosabatlar 1992-yilda boshlangan.
 Zamonaviy davr 
2007-yil 26-aprelda Qozogʻiston va Qirgʻiziston prezidentlari ikki davlat oʻrtasida „Xalqaro Oliy Kengash“ tuzish toʻgʻrisida bitim imzoladilar. Ushbu tarixiy voqea Qozogʻiston prezidentining Qirgʻiziston poytaxti Bishkekka rasmiy tashrifi paytida yuz berdi This article incorporates text from this source, which is in the public domain. Deprecated link. . Qozogʻiston shimoliy Qirgʻiziston uchun juda muhimdir. 1990-yillarning oʻrtalarida bir qancha vaqt davomiga Bishkekdagi „Manas“ aeroportining yopilishi Qozogʻiston sobiq poytaxti Olmaotani Qirgʻizistonga kirish joyiga aylantirdi. Qirgʻizistonning shimoli-gʻarbidagi Talas shahri deyarli barcha xizmatlarini Qozogʻiston chegarasidan oʻtib, Taraz shahri orqali oladiMartha Brill Olcott. "Central Asian Neighbors". Kyrgyzstan: a country study (Glenn E. Curtis, editor). Library of Congress Federal Research Division (March 1996). This article incorporates text from this source, which is in the public domain.. 
Turkum:Qozogʻistonning ikki tomonlama aloqalari 
Turkum:Qirgʻizistonning ikki tomonlama aloqalari
Julian Dennison

Julian Dennison (2002-yil 26-oktyabrda tugʻilgan) yangi zelandiyalik aktyordir. U aktyorlik faoliyatidagi ilk debyutini 2013-yilda suratga olingan Shopping filmidagi roli bilan boshlagan boʻlib, bu roli ortidan English Film and Television Awardning „Eng yaxshi ikkinchi darajali aktyor“ nominatsiyasiga sazovor boʻlgan. U Yangi Zelandiyaning eng kassabop filmi sanalmish Hunt for the Wilderpeople (2016) kartinasida Ricky Baker, Deadpool 2 (2018) filmida Russell „Firefist“ Collins hamda Yangi yil yilnomalari 2 filmida Belsnickel rollarini jonlantirgandir. Dennison Lynx va Air New Zealand kabi shirkatlar uchun bir nechta reklama roliklarida qatnashgan. Dennison ilk marotaba MonsterVerse (Maxluqlar olami) franshizasidagi 2021-yilda ekranlarga chiqqan Godzilla vs. Kong kartinasida Josh Valentine qahramonini gavdalantirgan.

 Filmografiyasi 
 Film 
 Yil Nomi Roli Izohlar 2013 Shopping Solomon 2015 Paper Planes Kevin 2016 Hunt for the Wilderpeople Ricky Baker Chronesthesia Beni 2018 Deadpool 2 Russell Collins / Firefist2020 The Christmas Chronicles 2 Belsnickel2021 Godzilla vs. Kong Josh Valentine

 Televideniya 
 Yil Nomi Roli Izohlar 2016 Funny Girls Oʻzi 2019–present The Strange Chores Pierce (ovoz bergan)

 

 
 
 
 
 Julian Dennison NZ saytida 

Turkum:Yashayotgan insonlar
Turkum:2002-yilda tugʻilganlar
Turkum:Yangi Zelandiyalik erkak aktyorlar
Qozogʻiston — Malayziya munosabatlari

Qozogʻiston — Malayziya munosabatlari — Qozogʻiston va Malayziya oʻrtasidagi ikki tomonlama munosabatlar. Qozogʻistonning Kuala-Lumpurda, Malayziyaning Nur-Sultonda elchixonasi bor.
 Tarix 
Ikki mamlakat oʻrtasida diplomatik aloqalar 1992-yil 16-martda oʻrnatilgan.
 Davlat tashriflar 
1996-yil may oyida Qozogʻiston Prezidenti Nursulton Nazarboyev Malayziyaga birinchi rasmiy tashrifini amalga oshirgan boʻlsa, oʻsha yilning iyul oyida Malayziya Bosh vaziri Mahathir Mohamad Qozogʻistonga rasmiy tashrifi bilan kelgan.

 Iqtisodiy aloqalar 
Qozogʻiston ham, Malayziya ham oʻzaro savdo aloqalarni yanada kengaytirish yoʻlida koʻplab saʼy-harakatlarni amalga oshirmoqda. Oxirgi yillarda ikki tomon ham oʻzaro yaqin aloqalarni oʻrnatish uchun bir qator hujjatlarni imzoladilar. 2011-yilda ikki mamlakat oʻrtasidagi umumiy savdo hajmi 61,1 million AQSh dollarini tashkil etdi. Ikkala mamlakat ham texnologiya almashinuvi, islomiy moliyalashtirish va halol sektoriga qoʻshilish boʻyicha hamkorlik qilmoqda. 2011-yilda Olmaota va Kuala-Lumpur oʻrtasida „Air Astana“ tomonidan toʻgʻridan-toʻgʻri reyslar amalga oshirilgandan buyon Malayziyaga kamida 15,000 qozogʻistonlik tashrif buyurgan. 2016-yilda umumiy savdo hajmi 49,22 million AQSh dollarini tashkil etgan. Malayziyaning Qozogʻistonga eng katta eksporti kofe asosidagi preparatlar boʻlsa, Qozogʻistondan esa eng katta import rux va televizor komponentlari hisoblanadi. 2017-yil 4-mayda ikkala mamlakat oʻzaro iqtisodiy aloqalarning 11 yoʻnalishi boʻyicha kelishib oldilar.

 

Turkum:Qozogʻistonning ikki tomonlama aloqalari
Turkum:Malayziyaning ikki tomonlama aloqalari
Samandar Hamroqulov

Samandar Hamroqulov (23-dekabr, 1978-yilda tugʻilgan) — oʻzbek pop qoʻshiqchisi, aktyor, teleboshlovchi, Oʻzbekistonda xizmat koʻrsatgan artist (2007). Samandar 2002-yil „Sevgi fazosi“ qoʻshigʻi bilan Oʻzbekistonda shuhrat qozongan. U ham oʻzbek, ham rus tillarida qoʻshiq kuylaydi.

Samandar 1999-yil „Chayon gul“ filmida ilk yirik rolini oʻynadi. 2005-yil suratga olingan „Yarim baxt“ filmidagi roli Samandarga yanada koʻproq shuhrat olib keldi. Bu muvaffaqiyatlardan keyin Samandar bir necha filmda rol oʻynadi.

 Biografiyasi 
1978-yil 23-dekabr kuni Namangan shahrida sanʼatkor va qiziqchi Rustam Hamroqulovlar oilasida tavallud topgan. Namangan shahridagi Farobiy nomidagi 2-sonli maktabga borgan. 1996-yildan 2000-yilgacha Toshkent Davlat Sanʼat institutining „Musiqali drama“ fakultetida oʻqigan. Samandar Hamraqulovning sanʼat sohasiga kirib kelishining asosiy sababi uning sanʼatkor oilasida tugʻilganligi bilan oʻzaro bogʻliqdir. Samandar Hamraqulov xalq orasida "Sevgi fazosi“ qoʻshigʻi bilan tanilgan boʻlib, bu qoʻshiq xonandaning ilk ijodi hisoblanadi. Soʻng „Asalim goʻzal“, „Samandar tangosi“ hamda 2002-yilda suratga olingan Rustam Saʼdiyevning „Muhabbat sinovlari“ filmiga ishlangan „Sen oʻzing“ soundtreki juda ham ommalishib, xit tarona darajasiga yetgan. Xonanda oʻzini aktyorlik sohasida ham sinab koʻrgan va bir necha muvafaqqiyatlarga erishgan. 2007-yil 10-avgustda Dilnoza Mamatova bilan turmush qurgan.
 Oilasi 
 Otasi, Hamroqulov Rustamali Ikromaliyevich (1953-1989) — OʻzSSR Lenin mukofoti sovrindori, OʻzSSRda xizmat koʻrsatgan artist.
 Onasi, Yuldasheva Mavluda Mamadaliyevna (1953) — filolog (oliy toifali ona tili va adabiyot oʻqituvchisi).
 Akasi, Hamroqulov Iskandar Rustamaliyevich (1977) — aktyor, qiziqchi.
 Singlisi, Hamroqulova Sevara Rustamaliyevna (1981) — satira teatri aktrisasi.
 Turmush oʻrtogʻi, Hamroqulova (Mamatova) Dilnoza Alisherovna (1989) — filolog (fransuz tili).

 Diskografiyasi 
 Studiyaviy albomlari 
 „Sevgi fazosi“ (2002)
 „Samandar tangosi“ (2005)
 Kliplari 
 Filmografiyasi 
 Filmlar 

+ Film Yil Film Rol Manba1999 Chayon gul Ashur2002 Muhabbat sinovlari2003 Taqdir2004 Muhabbatimsan2005Yarim baxt2007 Yangi boy Qobiljon2008 Zirabcha2010Arzanda2013Gumroxlar2017Notanish yulduz

 Seriallar 
+ Serial Yil Serial Rol Manba2019 Hamyon2002 Hayot oʻyini
 Mukofotlari 
 „Tarona Taqdimoti — 2002“ marosimining — „Musiqada yil yangiligi“ nominatsiyasi sovrindori.
 „Nihol-2003“ sovrindori.
 „Tarona Taqdimoti — 2004“ marosimining — „Yil qoʻshiqchisi“ nominatsiyasi sovrindori.
 2007-yilda „Oʻzbekistonda xizmat koʻrsatgan artist“ mukofoti sovrindori.
 

Turkum:1978-yilda tugʻilganlar
Turkum:Yashayotgan insonlar
Turkum:Oʻzbekistonlik erkak qoʻshiqchilar
Turkum:Oʻzbekistonlik erkak aktyorlar
Turkiyada davlat toʻntarishiga urinish (2016)

2016-yilning 15-iyulida Turkiyada davlat muassasalariga, jumladan hukumat va prezident Recep Tayyip Erdoğanga qarshi davlat toʻntarishiga urinish sodir boʻldi. Davlat toʻntarishiga urinish Turkiya Qurolli Kuchlari tarkibida oʻzlarini :en:Peace at Home Council sifatida tashkil qilgan guruh tomonidan amalga oshirilib, uning aʼzolari hanuzgacha nomaʼlumdir. Ular Anqara, Istanbul, Marmaris va boshqa shu kabi bir qator joylarda, jumladan, Bosfor koʻprigining Osiyo tomon kirish qismida bir nechta joylarni egallab olishga urinishgan, biroq davlatga sodiq kuchlar ularni magʻlubiyatga uchratganidan soʻng, buni uddalay olishmagan. Kengash, dunyoviy tuzum va demokratik boshqaruvning yoʻq qilinishi, inson huquqlariga beparvolik hamda Turkiyaning xalqaro maydondagi ishonchini yoʻqotishini toʻntarishga sabab oʻlaroq koʻrsatdi. Hukumat toʻntarish yetakchilari Turkiya Respublikasi tomonidan terroristik tashkilot deb tan olingan hamda Pennsylvaniada istiqomat qiluvchi turkiyalik biznesmen va olim Fethullah Gülen yetakchiligidagi Gülen harakati bilan bogʻliqligini taʼkidladi. Turkiya hukumati davlat toʻntarishiga urinish ortida Gülen turganini (buni Gülen rad etgan) hamda Qoʻshma Shtatlar unga panoh berayotganini bildirdi. Davlat toʻntarishga urinish va undan keyingi tozalashlar bilan bogʻliq hodisalar Turkiyadagi islomiy elita oʻrtasidagi murakkab hokimiyat kurashi ketayotganligini aks ettiradi.

 

 

 Yangilanishlar BBC News saytida 
 Yangilanishlar The Telegraph saytida 
 Yangilanishlar CNN saytida 
 Yangilanishlar Al Jazeera saytida 
 Yangilanishlar The Wall Street Journal saytida 
 Yangilanishlar The New York Times saytida
Kova Tilavpur

Kova Tilavpur (16-avgust 1993-yilda tugʻilgan, Asht tumani, Soʻgʻd viloyati, Tojikiston) — tojik kinoaktyori, jurnalist, futbol agenti. Tojikiston Jurnalistlar ittifoqining aʼzosi. U, jumladan, mashhur futbolchilar, bir qator bir agenti sifatida tanilgan Omid Ebrahimi, Nuriddin Davronov, Axtam Nazarov, Jahongir Ergashev , SHahrom Samiev, Ehson Panjshanbe, Fathullo Fathulloyev va boshqalar.

 Biografiya 
Kova Tilavpur 1993 yil 16 avgustda Asht tumanida jurnalist Tilav Rasulzoda oilasida tugʻilgan. Xoʻjand shahridagi 8-sonli oʻrta maktab, Xujand davlat universiteti, Tojikiston davlat tillar instituti, Imom Xomeyni nomidagi Xalqaro universitet va Allame Tabatabai universitetlarini tamomlagan .

2016-2017 yillarda u Tojikistonning „Varzish TV“da .

2018 yilda u futbol agenti litsenziyasini Turkiya futbol federatsiyasidan oldi .

Istanbulda yashaydi.

 Filmografiya 
2001 yilda u rejissor Jamshed Usmonov tomonidan suratga olingan „Oʻng yelkaning farishtasi“ filmida Yatima rolini oʻynadi.

 

 
 Agentning Transfermarkt.com saytidagi profili
 

Turkum:Yashayotgan insonlar
Turkum:1993-yilda tugʻilganlar
Turkum:16-avgustda tugʻilganlar
Turkum:Tojikiston Jurnalisti
Roʻshon tumani

Roʻshon tumani  — Tojikiston Respublikasi Togʻli-Badaxshon muxtor viloyatidagi tuman. Maʼmuriy markazi — Vamar qishlogʻi.

Roshan tumanida yettita jamoa mavjud:

 Bartang
 Barroʻshon
 Basid
 Pasthuf
 Rushan
 Savnob
 Shidz

 

Turkum:Togʻli-Badaxshon muxtor viloyati tumanlari
Fayzobod tumani

Fayzobod tumani — Tojikistonning respublikaga boʻysunuvchi tumanlaridan biri. Tuman markazi Dushanbe shahridan 50 kilometr sharqda joylashgan shahar tipidagi Fayzobod aholi punktidir. Tuman hududi 874,11 km². Tuman aholisi 103,600 ming kishini tashkil etadi (2020 yil yanvar oyi tahmini).

 Maʼmuriy boʻlinishi 
thumb|303x303px|Faizobod tumanidagi Hukumat
Tuman taxminan 900 km² maydonga ega va ma'muriy jihatdan 1 ta shahar va 8 ta jamoaga bo'lingan. Ular quyidagilar:
Qishloq jamosiAholisi (2015)Fayzobod (shahar tipidagi)9,400Dustmurod Aliev13,164Buston8,853ChashmasorJavonon13,359Mehrobod11,885Miskinobod17,749Qalaidasht12,074Vashgird5,509

 

Turkum:Tojikistonning respublikaga boʻysunuvchi tumanlari
Takbir

thumb|Takbir.
Takbir — islomda Allohni ulugʻlash bilan bogʻliq arabcha „Allohu akbar“ ( — Alloh buyukdir) iborasining nomiWensinck, A.J., "Takbīr", in: Encyclopaedia of Islam, Second Edition, Edited by: P. Bearman, Th. Bianquis, C.E. Bosworth, E. van Donzel, W.P. Heinrichs. Consulted online on 09 September 2023 
First published online: 2012.
HTML5

HTML5 — World Wide Webda kontentni tuzish hamda taqdim etish uchun qoʻllaniladigan markerlash tili. Bu til World Wide Web Consortium (W3C) tomonidan tavsiya qilingan beshinchi va soʻnggi yirik HTML versiyasidir. Hozirgi spetsifikatsiya HTML Living Standard deb nomlanadi. Uni yirik brauzer sotuvchilari (Apple, Google, Mozilla va Microsoft) konsortsiumi sanalmish Web Hypertext Application Technology Working Group (WHATWG) qoʻllab-quvvatlaydi.
 

 
 Soʻnggi HTML W3C versiyasi
 Soʻnggi HTML W3C versiyasi
 HTML Media Extensions Working Group (HTML media kengaytmalari ishchi guruhi)
 HTML.next, HTMLning kelajakdagi versiyalari uchun funksiya talablari

Turkum:HTML
Qozogʻiston — Mongoliya munosabatlari

Qozogʻiston — Mongoliya munosabatlari — Qozogʻiston va Mongoliya oʻrtasidagi ikki tomonlama munosabatlar. Mongoliya Qozogʻiston Respublikasi bilan diplomatik aloqalarni 1992-yil 22-yanvarda oʻrnatgan. Mongoliyaning Qozogʻistondagi elchixonasi dastlab Olmaotada 1992-yil sentabrda ochilgan va 2010-yilda Ostona shahriga koʻchirilgan. 2017-yil aprel oyidan beri Luvsangin Battulga Mongoliyaning Qozogʻistondagi Favqulodda va muxtor elchisi boʻldi. Qozogʻistonning Mongoliyadagi diplomatik vakolatxonasi 1992-yilda Ulan-Batorda ochilgan. 2013-yil aprel oyidan boshlab Kalybek Koblandin Qozogʻistonning Mongoliyadagi Favqulodda va muxtor elchisi hisoblanadi.
 Savdo-iqtisodiy hamkorlik 
Savdo-iqtisodiy, ilmiy-texnik va madaniy hamkorlik boʻyicha Qozogʻiston-Mongoliya hukumatlararo komissiyasi ikki tomonlama hamkorlikni mustahkamlash uchun tashkil etilgan. Qozogʻiston Respublikasi Moliya vazirligi maʼlumotlariga koʻra, 2017-yilda savdo aylanmasi 68,2 million AQSh dollarini tashkil etgan.

Qozogʻistondan Mongoliyaga eksport qilinadigan asosiy mahsulotlar tamaki, sigaretalar, sanitariya-gigiyena vositalari, bugʻdoy va bugʻdoy-javdar uni va yogʻdir.

Qozogʻistonga Mongoliyaning asosiy import tovarlari: hayvonot va oʻsimlik idan mahsulotlar, toʻqimachilik mahsulotlari, yogʻoch, sellyuloza va qogʻoz.
 Madaniy-gumanitar hamkorlik 
Mongoliya va Qozogʻiston oʻrtasida 10 ga yaqin shartnomalar imzolangan. Qozogʻiston hukumati 2016-yil 10-iyulda Mongoliyada sodir boʻlgan loy oqimi qurbonlariga 200 ming AQSh dollari miqdoridagi gumanitar yordam koʻrsatdi.
 Qozogʻistonning Mongoliyadagi elchilari 

 Mongoliyaning Qozogʻistondagi elchilari 

 

Turkum:Qozogʻistonning ikki tomonlama aloqalari
Turkum:Mongoliyaning ikki tomonlama aloqalari
Xoja Qurbon madrasasi

Xoja Qurbon madrasasi (Hoji Qurbon madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

 Tarixi 
Madrasa 1907–1908-yillarda Buxoro amirligi poytaxtining Mir Tahur devon guzarida, oʻzbek hukmdori Abdulahadxon (1885–1910) hukmronligi davrida, Xoja (yoki Hoji) Qurbon ibn Rahmatullaboy ismli shaxs mablagʻlari evaziga bunyod etilgan. 27 ta hujradan iborat boʻlgan. Buxoroga kelgan ziyoratchilar va yoʻlovchilar uchun madrasa qoshida maxsus boshpana (hojixona) tashkil etilgan. Madrasa uchun Qasri ishrat mavzesida 13 tanob yer vaqf qilingan.

Bizgacha madrasaning vaqf hujjatlari yetib kelgan boʻlib, hujjat qozi ul-quzzot Mir Baxriddin ibn Sadriddin muhri bilan tasdiqlangan.

Sovetlar hukmronligi oʻrnatilgandan soʻng, madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2011-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash va taʼmirlash, hududini obodonlashtirish ishlari rejalashtirildi va bu ishlarni amalga oshirish maqsadida 50 million soʻm mablagʻ ajratildi.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, hozirda turistik xizmat koʻrsatish obʼekti sifatida zamonaviy foydalanishga topshirilgan.

2020-yil maʼlumotlariga koʻra, Xoja Qurbon madrasasining butligini saqlash, uning holatini yaxshilash, restavratsiya qilish hamda sayyohlar uchun jozibador obyektga aylantirish boʻyicha investor tomonidan loyiha taqdim etilgan. Madrasaning negizida turistik xizmat koʻrsatish obʼekti tashkil etish boʻyicha dastlabki loyiha tayyorlanib, Oʻzbekiston Madaniy meros departamenti huzuridagi ilmiy-ekspert Kengashiga taqdim etilgan.

Buxoro shahridagi Abdulholiq Gʻijduvoniy MFYga qarashli shu nomdagi koʻchada joylashgan.

 Meʼmorchiligi 
Madrasa inshooti pishiq gʻishtdan 2 qavatli qilib qurilgan.

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XX asrda qurilgan madrasalar
Turkum:1908-yilda qurilgan madrasalar
Ibrohim oxund madrasasi

Ibrohim oxund madrasasi — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan. Binoda Varaxsha arxeologiya muzeyi joylashgan

 Tarixi 
Madrasa 1858–1859-yillarda Buxoro amirligi poytaxtining Oybibi inoq (Oybinok) guzarida, oʻzbek hukmdori Nasrullaxon (1827–1860) hukmronligi davrida, Mulla Mir Ibrohim Qashgʻariy (Ibrohim oxund) mablagʻlari evaziga bunyod etilgan. 32 ta hujra va 1 ta darsxonadan iborat boʻlgan. Madrasa uchun Toqi Miyona mavzesida 1 ta hammom, Kokilai xoʻrd guzarida 1 ta oziq-ovqat doʻkoni, Xoja Muhammad Parron guzarida kovush boʻyash saroychasi, boloxonali baqqollik, Labi hovuz boʻyidagi rastada yonma-yon ikkita moshfurushlik va oltita gʻishtin doʻkonlar vaqf qilingan.

Bizgacha madrasaning vaqf hujjatlari yetib kelgan boʻlib, hujjat amir Nasrullaxon va qozi ul-quzzot Soʻfi Xoja ibn oxund Omonullaxoja muhrlari bilan tasdiqlangan.

Sovetlar hukmronligi oʻrnatilganidan soʻng, madrasada talabalarning oʻqitilishi tugatilgan.

1995-yilda madrasada Varaxsha arxeologiya muzeyining ekspozitsiyasi tashkil etilgan boʻlib, unda Varaxshadan topilgan arxeologik topilmalar bilan tanishish mumkin.

2010-yilda ishlab chiqilgan Davlat dasturiga binoan, madrasani 2011-yilda favqulotda qismlarini boʻlaklarga ajratish, konstruktiv mustahkamlash, tiklash va taʼmirlash, zamonaviy foydalanishga moslashtirish ishlari rejalashtirildi va bu ishlarni amalga oshirish maqsadida 25 million soʻm mablagʻ ajratildi.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, hozirda turistik xizmat koʻrsatish obʼekti sifatida zamonaviy foydalanishga topshirilgan. Binoda Varaxsha arxeologiya muzeyi joylashgan.

Buxoro shahridagi Koʻkaldosh MFYga qarashli Mehtar Anbar nomidagi koʻchada joylashgan.

 Meʼmorchiligi 
Madrasa inshooti pishiq kvadrat gʻishtdan 2 qavatli qilib qurilgan, 38 ta hujradan iborat. XIX asrda Oybinok masjidi va Muhammad Nabi madrasalari bilan birga mustaqil meʼmoriy ansamblni tashkil etgan.

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XIX asrda qurilgan madrasalar
Turkum:1859-yilda qurilgan madrasalar
Turkman madrasasi

Turkman madrasasi (Rahmatulla toʻqsabo madrasasi) – Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

Madrasani tiklash va taʼmirlash uchun 2010-yilgi davlat dasturiga koʻra mablagʻlar ajratilganligiga qaramay, u hozirga qadar qarovsiz va ayanchli ahvolda qolib ketgan.

 Tarixi 
Madrasa 1905–1910-yillarda Buxoro amirligi poytaxtining Kemuxtgaron guzarida, oʻzbek hukmdori Abdulahadxon (1885–1910) hukmronligi davrida, Rahmatullaboy qorovulbegi turkman mablagʻlari evaziga bunyod etilgan. Maʼlumotlarga koʻra, Rahmatullaboy turkman qorakoʻl terisi bilan tadbirkorlik qilgan. Buxoroga Chorjoʻydan kelib qolgan, amirlikning qorovulbegi va toʻqsabo unvonlarida boʻlgan. U qurdirgan madrasa 34 ta hujradan iborat boʻlgan.

Sovetlar hukmronligi oʻrnatilgandan soʻng, madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2011-yilda tadqiq qilish, favqulotda qismlarini boʻlaklarga ajratish, konstruktiv mustahkamlash, tiklash va taʼmirlash, dekorativ bezaklarini restavratsiyalash va konservatsiyalash ishlari rejalashtirilgan va bu ishlarni amalga oshirish maqsadida 100 million soʻm mablagʻ ajratilgan boʻlsada, madrasa hozirga qadar ayanchli ahvolda qolib ketgan.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, undan kelajakda turistik xizmat koʻrsatish obʼekti sifatida zamonaviy foydalanishga topshirish rejalashtirilgan.

2020-yil maʼlumotlariga koʻra, Turkman madrasasining butligini saqlash, uning holatini yaxshilash, restavratsiya qilish hamda sayyohlar uchun jozibador obyektga aylantirish boʻyicha investor tomonidan loyiha taqdim etilgan. Madrasaning negizida turistik xizmat koʻrsatish obʼekti tashkil etish boʻyicha dastlabki loyiha tayyorlanib, Oʻzbekiston Madaniy meros departamenti huzuridagi ilmiy-ekspert Kengashiga taqdim etilgan.

Buxoro shahridagi Mirzo Ulugʻbek MFYga qarashli Kemuxgaron nomdagi koʻchada joylashgan.

 Meʼmorchiligi 
Madrasa inshooti pishiq gʻishtdan 2 qavatli qilib qurilgan, 34 ta hujradan iborat. Peshtogʻi koshin parchinlar bilan bezatilgan.

Madrasa eshigining tepasida marmar lavh bor. Unda 2 ustunli 7 qator sheʼr yozilgan. Marmar lavh darz ketib, 3 boʻlakka ajralgan. Oʻrtada katta qoziqning chuqur izi qolgan. Qoziq pastdan 3-satrdagi yozuvlarga zarar yetkazgan. Lavhdagi bitikda ushbu madrasa turkmanlar faxri boʻlmish Rahmatullaboy qorovulbegi amir Abdulahadxon davrida qurdirgani yozilgan. Pastki satrning tagida hijriy 1329-yil (1910-yil) qayd etilgan. Uning Buxoroga Chorjoʻydan kelganligini ushbu lavhdagi yozuvlar ham tasdiqlaydi.

 

 
 
Turkum:Buxoro madrasalari
Turkum:Buxoro meʼmoriy yodgorliklari
Turkum:XX asrda qurilgan madrasalar
Turkum:1910-yilda qurilgan madrasalar
Istehzo madrasasi

Istehzo madrasasi (Pushaymon madrasasi; Muhammad Nabi madrasasi) — Oʻzbekiston Respublikasi, Buxoro viloyati, Buxoro shahrining tarixiy markazida joylashgan 2 qavatli madrasa inshooti. Markaziy Osiyodagi eng kichik madrasa. Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan.

 Tarixi 
Madrasa 1909-yilda Buxoro amirligi poytaxtining Oybibi inoq (Oybinok) guzarida, oʻzbek hukmdori Abdulahadxon (1885–1910) hukmronligi davrida, Muhammad Nabi mablagʻlari evaziga bunyod etilgan. Maʼlumotlarga koʻra, Muhammad Nabi asosan dehqonchik bilan shugʻullangan va gilam bilan tadbirkorlik qilgan. Buxoroga Denovdan kelib qolgan. Madrasaning yillik vaqf mulki 22 ming tangaga teng boʻlgan.

Sovetlar hukmronligi oʻrnatilgandan soʻng madrasada talabalarning oʻqitilishi tugatilgan.

2010-yilda ishlab chiqilgan Davlat dasturiga binoan, madrasani 2011-yilda restavratsiyalash, zamonaviy foydalanishga moslashtirish ishlari rejalashtirildi va bu ishlarni amalga oshirish maqsadida 5 million soʻm mablagʻ ajratildi.

Madrasa inshooti, Buxoro shahri meʼmoriy yodgorligi sifatida, 2019-yilda tasdiqlangan Oʻzbekiston moddiy va madaniy meʼrosining koʻchmas mulk obyektlari milliy roʻyxatiga kiritilgan boʻlib, hozirda turistik xizmat koʻrsatish obʼekti sifatida zamonaviy foydalanishga topshirilgan.

Buxoro shahridagi Koʻkaldosh MFYga qarashli , Xoja Porso nomdagi koʻchada joylashgan.

 Meʼmorchiligi 
Madrasa inshooti pishiq gʻishtdan 2 qavatli qilib qurilgan, 15 ta hujradan iborat. XIX asrda Oybinok masjidi va Ibrohim ohund madrasalari bilan birga mustaqil meʼmoriy ansamblni tashkil etgan.

 Rivoyatlar 
Naql qilinishicha, Muhammad Nabi farzandlari bilan janjallashib qolganidan soʻng uyini madrasaga aylantirishga ahd qiladi va buni vaqf tarzida rasmiylashtiradi. Biroq keyinchalik oʻgʻillari bilan yarashib, qaroridan qaytmoqchi boʻladi. Lekin vaqf mulkiga aylangan mol-davlat birovning mulki boʻla olmasligi sababli u maqsadiga yetisholmaydi va bundan qattiq afsuslanadi. Shuning uchun xalq orasida bu madrasa Pushaymon madrasasi yoki Istehzo (Isteza) madrasasi deya atala boshlaydi.

 

 

 
 

Turkum:Buxoro madrasalari
Turkum:Buxoro meʼmoriy yodgorliklari
Turkum:XX asrda qurilgan madrasalar
Turkum:1909-yilda qurilgan madrasalar